U-I-196/12
Natisni
Opravilna št.:
U-I-196/12
Datum odločitve:
10. 9. 2013
ECLI:
ECLI:SI:USRS:2013:U.I.196.12
Akt:
Uredba o podporah električni energiji, proizvedeni iz obnovljivih virov energije (Uradni list RS, št. 37/09, 53/09, 68/09, 76/09, 17/10, 94/10, 43/11, 105/11, 43/12 in 90/12), 24. al. 2. čl.
Izrek:
Pobuda za začetek postopka za oceno ustavnosti in zakonitosti štiriindvajsete alineje 2. člena Uredbe o podporah električni energiji, proizvedeni iz obnovljivih virov energije (Uradni list RS, št. 37/09, 53/09, 68/09, 76/09, 17/10, 94/10, 43/11, 105/11, 43/12 in 90/12), se zavrže.
Evidenčni stavek:
Ustavno sodišče ni pristojno za presojo skladnosti podzakonskega akta z besedilom javnega razpisa.
Geslo:
1.5.51.1.27 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo.
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
Pravna podlaga:
Člen 160.1.3, Ustava [URS] 
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
ITTR Branko Podlogar, s. p., Loka pri Zidanem Mostu
Datum vloge:
31. 7. 2012
Vrsta odločitve:
sklep
Vrsta rešitve:
zavrženje
Dokument:
US30187
Dokument v PDF obliki:
U-I-196-12.pdf
137 KB
Prenesite datoteko
U-I-196/12-4
10. 9. 2013
SKLEP
Ustavno sodišče je v postopku za preizkus pobude samostojnega podjetnika ITTR Branka Podlogarja, s. p., Loka pri Zidanem Mostu, na seji 10. septembra 2013
sklenilo:
Pobuda za začetek postopka za oceno ustavnosti in zakonitosti štiriindvajsete alineje 2. člena Uredbe o podporah električni energiji, proizvedeni iz obnovljivih virov energije (Uradni list RS, št. 37/09, 53/09, 68/09, 76/09, 17/10, 94/10, 43/11, 105/11, 43/12 in 90/12), se zavrže.
OBRAZLOŽITEV
1. Pobudnik izpodbija v izreku tega sklepa navedeni akt. Zatrjuje, da je v neskladju z javnim razpisom Ministrstva za kmetijstvo, gozdarstvo in prehrano za ukrep 311 – diverzifikacija v nekmetijske dejavnosti. Navaja, da se je leta 2008 prijavil na razpis in pridobil določena sredstva. Zaradi izpodbijane določbe, ki opredeljuje pojem subvencije, pa naj ne bi bil upravičen do podpore pri proizvodnji električne energije.
2. Ustavno sodišče je na podlagi tretje alineje prvega odstavka 160. člena Ustave pristojno presojati skladnost podzakonskih predpisov z Ustavo in zakoni. Pristojnost Ustavnega sodišča je odvisna od ugotovitev dveh premis: 1. podana mora biti pristojnost za presojo izpodbijanega predpisa (predmet presoje); 2. zatrjevana mora biti neskladnost z ustrezno hierarhično višjo pravno določbo (merilo presoje).[1] Pobudnik zatrjuje neskladnost izpodbijanega podzakonskega akta z besedilom javnega razpisa. Ustavno sodišče ni pristojno za presojo navedene neskladnosti, zato je pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik
Opomba:
[1] S. Nerad v: L. Šturm (ur.), Komentar Ustave Republike Slovenije, Dopolnitev–A, Fakulteta za državne in evropske študije, Ljubljana 2011, str. 1417.